Лясковец : Администрация : Новини : 29.07.2019 : 47 плувци се състезаваха край Лясковец в Пети маратон на името на Добри Динев
47 плувци се състезаваха край Лясковец в Пети маратон на името на Добри Динев
Общинска администрация > Новини 2019 > 47 плувци се състезаваха край Лясковец в Пети маратон на името на Добри Динев
Пети Национален плувен маратон бе организиран в Лясковец в последния уикенд на юли. Маратонът, посветен на гиганта в синия спорт стана традиция и брои вече пет успешни реализации в своята история. Той се организира от Община Лясковец, плувен клуб „Етър” и фирма „Делфина”. Надпреварата с национално значение носи името на легендарния български плувец Добри Динев - мaйcтop нa дългитe плyвaния, с 6 рекорда зa „Книгaтa на Гинec”. В памет на известния български спортист, организаторите учредиха почетен плувен маратон, който по традиция се провежда на лясковския микроязовир „Костимял”.
Организаторите отчитат, че с всяка година, интересът към спортната инициатива нараства. Тази година плувците, изявили желание да участват бяха 47 души – мъже и жени. Събитието уважиха кметът на Община Лясковец д-р Ивелина Гецова, секретарят на Общината Мариян Паскалев, а почетен гост беше и съпругата на Добри Динев – Маргарита Динева.
Всички yчacтници пoлyчиха тeниcкa и аксесоар за плуване, а отличените на първите три места се окичиха и с медали, които бяха осигурени от Община Лясковец. Кметът д-р Гецова връчи отличията на победителите. В първа група ветерани от 30-39 години мъже на 2000 м., приза за 1-во място взе Ненчо Колев от Велико Търново, с време 38,40 мин. На 2-ро място се класира Андрей Велчев от София, с време 42,05 мин, а трети разстоянието преплува Павлин Пламенов Петров от Варна, с четири минути след втория. При ветераните на възраст 40-49 години на 2000 м., участниците бяха осем. Призьор стана Димитър Ангелов Димитров от Долно Градище, с време 35,44 мин. На 2-ро място се подреди софиянецът Ивайло Тунчев, с време 37,20 мин. Трети се класира Борислав Иванов от Сандански, с време 38,40 мин. В трета група Ветерани 50-59 години мъже на 1000 м., се състезаваха 15 души. Тук най-добър беше Валентин Митрев от Сандански, който приключи надпреварата с време 16,11 мин. След него е съгражданинът му Георги Булакиев с време 16,40 мин, а за третото място се пребори Ивелин Иванов от Русе, само с една минута след втория. При жените в групата на 50-59 годишните на 1000 м., Людмила Белчева е фаворит – тя се класира на призовото място. При четвърта група - ветерани над 60 години мъже на 1000 м., участниците в съревнованието бяха 8 души. При най-възрастните приза за първо място взе Николай Хаджиев от Русе, преплувал разстоянието за време 20,15 мин. Втори е Николай Чаркчиев от Сандански с време 25,55 мин., а с време 27,20 - трето място заслужи варненецът Стоян Тодоров.
След успешното представяне на ветераните, в петата национална надпревара се впуснаха и много мъже и жени, плували на дистанцията от 5000 м. При мъжете първенец е Александър Божилов от София с време 1,05,50 ч. Само на 3 минути разлика след него е Благовест Стоилов от Димитровград, а с осем минути след него се класира третият - Веселин Александров от Варна. Четири дами отсрамиха нежния пол и се класираха по следния начин – първа е Ивет Шумкова от Варна, с време 1,18,14 ч. Софиянките Мира Георгиева и Весела Димитрова приключиха с близки времена и се наредиха съответно втора и трета с време 1,21,36 ч. и 1,22,01 ч.. На 4-то място с 12 минути разлика след третата състезателка се класира Пресияна Атанасова от Русе.